CELEX: C2004/118/58
Language: el
Date: 2004-04-30 00:00:00
Title: Διάταξη του Δικαστηρίου (τρίτο τμήμα), της 1ης Απριλίου 2004, στην υπόθεση C-229/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): Monika Herbstrith κατά Republik Österreich (Προδικαστική παραπομπή — Απαράδεκτο)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/32
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 1ης Απριλίου 2004
   στην υπόθεση C-229/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): Monika Herbstrith κατά Republik Österreich (1)
   
   (Προδικαστική παραπομπή - Απαράδεκτο)
   (2004/C 118/58)
   Γλώσσα διαδικασίας: η γερμανική
   Στην υπόθεση C-229/03, που έχει ως αντικείμενο αίτηση του Landesgericht für Zivilrechtssachen Wien (Αυστρία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Monika Herbstrith και Republik Österreich, η έκδοση προδικαστικής αποφάσεως, αφενός, ως προς το άμεσο αποτέλεσμα της «κοινοτικής νομοθεσίας περί ίσης μεταχειρίσεως ανδρών και γυναικών στον επαγγελματικό τομέα και, ειδικότερα, της οδηγίας 76/207/ΕΟΚ του Συμβουλίου», της 9ης Φεβρουαρίου 1976, περί της εφαρμογής της αρχής της ίσης μεταχειρίσεως ανδρών και γυναικών, όσον αφορά την πρόσβαση σε απασχόληση, την επαγγελματική εκπαίδευση και προώθηση και τις συνθήκες εργασίας (ΕΕ ειδ. έκδ. 05/002, σ. 70), ή ως προς τους όρους υπό τους οποίους θεμελιώνεται ευθύνη κράτους μέλους για αποκατάσταση της ζημίας που υπέστησαν ιδιώτες από παραβάσεις των διατάξεων του κοινοτικού δικαίου και, αφετέρου, ως προς τους «περί κατανομής του βάρους αποδείξεως κανόνες του άρθρου 4 της οδηγίας 97/80/ΕΚ του Συμβουλίου, της 15ης Δεκεμβρίου 1997», σχετικά με το βάρος απόδειξης σε περιπτώσεις διακριτικής μεταχείρισης λόγω φύλου (ΕΕ L 14, 1998, σ. 6), το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, R. Schintgen (εισηγητή) και N. Colneric, δικαστές· γενική εισαγγελέας: J. Kokott, γραμματέας: R. Grass, εξέδωσε την 1η Απριλίου 2004 διάταξη με το ακόλουθο διατακτικό:
   Η αίτηση εκδόσεως προδικαστικής αποφάσεως που υπέβαλε, με διάταξη της 7ης Απριλίου 2003, το Landesgericht für Zivilrechtssachen Wien είναι απαράδεκτη.
   
      (1)  ΕΕ C 47 της 21.2.2004.